Grønnmessingbladbille er mellom 4-5 mm lang. Den har en metallisk glans i mørkt brun-svart, messingfarget, over hele kroppen, sjeldnere med blålig eller grønnlig glans. Halsskjoldet (pronotum) er glatt og blankt og har spredt punktur. Antennene er trådformet. Dekkvingene har noen langsgående punktrader. Kroppen er litt langsmal og ikke så oval som bladbillene ofte er. Beina er mørke, slik som kroppen. Den er svært lik smalmessingbladbille , forskjellen ligger i noen små detaljer. Grønnmessingbladbille har jevn behåring på alle antennens ledd, samt at bakkanten på halsskjoldet mangler en fin avsatt kant.